ՀԱՄԱՁԱՅՆԵՑՎԱԾ Է ՀԱՍՏԱՏՈՒՄ ԵՄ

ՀՀ ԱԻՆ ՓՐԿԱՐԱՐ ԾԱՌԱՅՈՒԹՅԱՆ N 164-Ա ՈՐՈՇՈՒՄ

ԳԵՂԱՐՔՈՒՆԻՔԻ ՄԱՐԶԻ ՎԱՐԴԵՆԻՍ ՀԱՄԱՅՆՔԻ ՂԵԿԱՎԱՐ
ՓՐԿԱՐԱՐԱԿԱՆ ՎԱՐՉՈՒԹՅԱՆ ՊԵՏ ԱՐԱՄ ՄԵԼՔՈՆՅԱՆ
Գ․ ԳԱԼՍՏՅԱՆ ———————————————— ————————————————
 (ստորագրություն)   (ստորագրություն)
<<\_\_>> \_\_\_\_\_\_\_\_\_\_\_ 2019Թ․ <<\_01\_>> հոկտեմբեր 2019Թ․

**ՊԼԱՆ**

**ՎԱՐԴԵՆԻՍ ՀԱՄԱՅՆՔԻ**

**ԱՂԵՏՆԵՐԻ ՌԻՍԿԻ ԿԱՌԱՎԱՐՄԱՆ**

Համայնք Վարդենիս 2019 թ.

**ԲՈՎԱՆԴԱԿՈՒԹՅՈՒՆ**

1. **Հիմնական հասկացություններ**
2. **Հապավումներ**
3. **Համայնքի բնութագիր**
4. **Համայնքի աղետների ռիսկի նվազեցման և ԱԻ գործելու կառավարման համակարգ**
5. **Համայնքի աղետների ռիսկի նվազեցում**
	1. Համայնքի ընդհանուր վտանգների, խոցելիության նկարագրություն, դրանց բացասական հետևանքները և հնարավոր լուծումները
	2. Համայնքի կարողությունների նկարագրություն
6. **ԱԻ գործողությունների կազմակերպում**
	1. Ազդարարման և բնակչության իրազեկման կազմակերպում
	2. Իրավիճակի գնահատման կազմակերպում և իրականացում
	3. Տարահանման և պատսպարման կազմակերպում
	4. Անհատական պաշտպանության կազմակերպում
	5. Փրկարարական և այլ անհետաձգելի վթարավերականգնողական աշխատանքների կազմակերպում
	6. Հրդեհաշիջման կազմակերպում
	7. Հասարակական կարգի պահպանում
	8. Տրանսպորտային ապահովում
	9. Կապի և տեղեկատվության փոխանակման ապահովում
	10. Նյութատեխնիկական ապահովում
	11. Առաջին օգնության ապահովում
	12. Կենսաապահովման կազմակերպում
	13. Կոմունալ-էներգետիկ անվտանգության ապահովում
	14. Ինժեներական միջոցառումների ապահովում
	15. Դիակների ճանաչման և հուղարկավորման կազմակերպում և հաշվառում
	16. Անհայտ կորածների և ընտանիքի անդամների միավորման, կորած/միայնակ մնացած երեխաների ու ծերերի անվտանգության կազմակերպում
	17. Հրատապ միջոցառումներ ուսումնական հաստատություններում.
	18. Հրատապ միջոցառումներ` ուղղված կացարանների ապահովմանը և կենցաղի կազմակերպմանը
	19. Փոխգործողությունների կազմակերպումը
	20. Փրկարարական և մարդասիրական (նյութական) օգնություն ստանալու նպատակով արտակարգ իրավիճակների հանրապետական կամ մարզային հանձնաժողով դիմելու հայտի ներկայացում
7. **Համայնքի Վերականգնման/վերակառուցման կազմակերպում**
8. **ԱՌԿ պլանի հավելվածներ**

 **I. ՀԻՄՆԱԿԱՆ ՀԱՍԿԱՑՈՒԹՅՈՒՆՆԵՐ**

**1. Վարդենիս համայնքի ԱՌԿ պլանում օգտագործվող հիմնական հասկացություններն են՝**

**1) Արտակարգ իրավիճակ`** որոշակի տարածքում կամ օբյեկտում խոշոր վթարի, վտանգավոր բնական երևույթի, տեխնածին, տարերային կամ էկոլոգիական (բնապահպանական) աղետի, համաճարակի, անասնահամաճարակի (էպիզոոտիա), բույսերի և գյուղատնտեսական մշակաբույսերի լայնորեն տարածված վարակիչ հիվանդության (էպիֆիտոտիա), զենքի տեսակների կիրառման հետևանքով ստեղծված իրավիճակ, որը հանգեցնում է կամ կարող է հանգեցնել մարդկային զոհերի, մարդկանց առողջությանն ու շրջակա միջավայրին` զգալի վնասի, խոշոր նյութական կորուստների և մարդկանց կենսագործունեության բնականոն պայմանների խախտման:

**2) Արտակարգ իրավիճակների կանխում`** արտակարգ իրավիճակներ առաջացնող գործոնների կանխորոշում և վերացում:

**3) Արտակարգ իրավիճակների հնարավոր հետևանքների նվազեցում**` նախօրոք իրականացվող միջոցառումների համալիր` արտակարգ իրավիճակների ազդեցության հնարավոր մեղմացման համար:

**5) Արտակարգ իրավիճակների հետևանքների վերացում`** արտակարգ իրավիճակներում փրկարարական և անհետաձգելի վերականգնողական աշխատանքների կատարում` մարդկանց կյանքի ու գործունեության բնականոն պայմաններ ապահովելու համար:

**6) Աղետ`** բնակչության, նյութական, տնտեսական կամ բնապահպանական կորուստների այնպիսի մակարդակ, որը լրջորեն խաթարում է հասարակության և Համայնքի կենսագործունեությունը և գերազանցում է հասարակության կամ Համայնքին սեփական ուժերով հաղթահարելու կարողությունը:

**7) Աղետի գոտի`** արտակարգ իրավիճակների հետևանքով տուժած տարածք (բնակավայր, օբյեկտ) կամ տարածքի մի մաս:

**8) Բնակչության պաշտպանության ձևերն են՝** տարահանում, պատսպարում և անհատական պաշտպանություն:

**9) Տարահանում`** արտակարգ իրավիճակներում վտանգավոր տարածքից անվտանգ տարածք բնակչության, նյութական ու մշակութային արժեքների ժամանակավոր տեղափոխում և տեղաբաշխում:

**10) Պատսպարում`** արտակարգ իրավիճակներում զանգվածային ոչնչացման զենքի, ինչպես նաև ոչնչացման հատուկ միջոցների ազդեցությունից մարդկանց կյանքի ու գործունեության ժամանակավոր ապահովում` համապատասխան շինությունների տարածքում:

**11) Անհատական պաշտպանություն`**  մարդկանց՝ ճառագայթային, թունավոր և մանրէաբանական նյութերից պաշտպանության միջոցներով ապահովում. փրկարարական աշխատանքներ` մարդկանց, նյութական և մշակութային արժեքների փրկության նպատակով միջոցառումների համալիր:

**12) Վտանգ՝** պոտենցիալ գործընթաց կամ երևույթ, որը կարող է հանգեցնել մարդկային զոհերի, խեղանդամության, հիվանդությունների կամ այլ առողջական հետևանքների, գույքի վնասման, կենսամիջոցների և ծառայությունների կորստի, սոցիալական և տնտեսական ցնցումների կամ շրջակա միջավայրի վնասի: Կարելի է ասել, որ վտանգը պոտենցիալ երևույթներից և գործընթացներից ոչ ցանկալի հետևանքներ ունենալու ակնկալիքն է:

**13) Խոցելիություն՝** համայնքին, համակարգին կամ ակտիվին բնորոշ այն պայմաններն ու բնութագրերը, որոնք բարձրացնում են վերջիններիս վտանգի ավերիչ ազդեցություններին ենթարկվելու հավանականությունը: Կարելի է ասել, որ խոցելիությունը վտանգից անպաշտպանվածության աստիճանը կամ պոտենցիալ վտանգավոր երևույթի զարգացման արդյունքում ծագած կորուստների աստիճանն է (0-100)%:

**14) Աղետի ռիսկ՝** վտանգի կամ վտանգավոր երևույթի հավանական ազդեցության հետևանքով հասարակական ծառայությունների, կենսամիջոցների և ունեցվածքի, առողջության վատթարացմամբ և մարդկային զոհերով արտահայտված հնարավոր աղետալի կորուստներ, որոնք կարող են առաջանալ որևէ Համայնքում կամ հանրության մեջ: Կարելի է ասել, որ աղետի ռիսկը վտանգի կամ վտանգավոր երևույթի աղետալի ազդեցության հավանական չափն է՝ արտահայտված կորուստներով:

**15) Կարողություն**՝ կարողությունն առկա բոլոր պաշարների ամբողջությունն է, որը կարող է նպաստել անվտանգության ապահովմանը:

**16) Դիմակայունություն**՝ վտանգին դիմակայելու ունակությունն է, որն իր մեջ ներառում է վտանգի հետևանքներին դիմակայելը, դրան հարմարվելը և ժամանակին ու արդյունավետ վերականգնվելը, այդ թվում՝ ՈՒՀ հիմնական գործառույթների պահպանման և վերականգնման միջոցով:

**II. ՀԱՊԱՎՈՒՄՆԵՐ**

ԱՌ-աղետների ռիսկ

ԱՌԿ-աղետների ռիսկի կառավարում

ԱՌՆ – աղետների ռիսկի նվազեցում

ԱԻ – արտակարգ իրավիճակներ

ԱՕ-առաջին օգնություն

ՀՀ ԱԻՆ –Հայաստանի Հանրապետության արտակարգ իրավիճակների նախարարություն

լիազոր մարմին – ՀՀ ԱԻՆ կամ ՀՀ ԱԻՆ տարածքային ստորաբաժանում

ՀԿԽԸ-հայկական կարմիր խաչի ընկերություն

ՓԾ-փրկարար ծառայություն

ՄՓՎ-մարզային փրկարարական վարչություն

ՈՒՀ – ուսումնական հաստատություն

ՆՊՄԻ - նախահարձակ պաշտպանական միջոցառումների իրականացման գոտի

ՇՊՄԻ - շտապ պաշտպանական միջոցառումների իրականացման գոտի

ՀԱԷԿ -  Հայաստանի ատոմային էլեկտրական կայան

III. ՀԱՄԱՅՆՔԻ ԲՆՈՒԹԱԳԻՐ

|  |  |
| --- | --- |
| Վարդենիս | Նկարագիր |
| Աշխարհագրական դիրք | ՀՀ Գեղարքունիքի մարզի հարավ-արևելյան մասում, մարզկենտրոնից 75 կմ հեռավորության վրա |
| Տարածք (հարևան համայնքներ) | 12932 հա, հարևան համայնքներն են` Մեծ Մասրիկը, Տորֆավանը, Շատջրեքը |
| Վարչատարածքային բաժանում (պայմանական) | 1271 հա բնակելի տարածք, 2977.5 հա ցանքատարածքներ, 52.5 հա այգի բանջարանոց, 5095 հա արոտավայր, 814 հա խոտհարք  |
| Համայնքի շենքեր-շինություններ | Ոչ վթարային | վթարային | Վտանգավոր գոտում |
| 5127 | Բնակելի | 5059 | 68 | 0 |
| 239 | Ոչ բնակելի | 0 | 0 | 0 |
| Կլիմա | հուլիս և օգօստոս ամիսներին`16 °C-20 °C, առավելագույն ջերմաստիճանը 31 °C, հունվարի միջին ջերմաստիճանը՝ -6 °C, ձմռան տևողությունը 6 ամիս է |
| Ջրային ռեսուրսներ | Սպիտակասար, Կանաչ Աղբյուր, Նարիբողլի բնական աղբյուրներ, 17 կմ խմելու ջրագծեր,5 խորքային հոր, 2 ոռոգման ջրամբար, 12 կմ ոռոգման  |
| Բնություն | ծովի մակարդակից գտնվում 2003 և բարձրության վրա |
| Մարդկանց զանգվածային կուտակման վայրեր | Անվանում | Հնարավոր մարդկանց քանակ | Աշխատանքային ժամեր |
| Հանգստի գոտի | չկա |  |  |
| Հանգստյան տներ/հյուրանոցներ/այլ | 2 հատ հյուրանոց |  |  |
| Պատմական օբյեկտներ | 1 հատ եկեղեցի | 50-100 |  |
| Մշակույթային օբյեկտներ | 1 հատ մշակույթի պալատ | 100-300 |  |
| Այլ |  |  |  |
| Տրանսպորտային համակարգ |  |
| Ճանապարհներ | 20 կմ |
| Կամուրջներ | Չկա |
| Թունելներ | չկա |
| Երկաթուղի | 5170 մ |
| Այլ |  |
| Կապի, կոմունալ-էներգետիկ ցանցեր |  |
| Գազ | վերգետնյա | 23038 մ |
| ստորգետնյա | 8981 մ |
| Էլեկտրականություն | վերգետնյա | 38 կմ |
| ստորգետնյա |  |
| Խմելու ջուր | վերգետնյա | չկա |
| ստորգետնյա | 39 կմ |
| Ոռոգման ջուր | վերգետնյա | 160 կմ |
| ստորգետնյա | չկա |
| Կոյուղի | 24 կմ  |
| Հեռախոս | վերգետնյա | 60 կմ |
| ստորգետնյա | 25 կմ |
| Վտանգավոր օբյեկտներ/կառույցներ  | Գտնվելու վայրը | Օգտագործվող նյութ | Խոցմանտարածք |
| Քիմիապես | չկա |  | մ2 |
| Հրդեհավտանգ | չկա |  | մ2 |
| Պայթունավտանգ | Վարդենիս քաղաք  | բնական գազ | 250 մ2 |
| Այլ |  |  | մ2 |
| Համայնքում կամ Համայնքին սպառնացող Ջրամբար |  |
| Անվանում | չկա  |
| Պատկանելիություն |  |
| Գտնվելու վայրը |  |
| Տարողությունը  |   |
| Համայնքի ջրածածկման հնարավոր հատվածը |  |
| Հնարավոր ջրածածկման ժամանակը | Վթարի ժամ + |
| Համայնքում կամ Համայնքի տարածքին մոտ գտնվող պոչամբարներ | չկա |
| Անվանում |  |
| Պատկանելիություն |  |
| Գտնվելու վայրը |  |
| Պահպանվող նյութը |  |
| Տարողությունը | մլն. մ3 |
| Խոցման հնարավոր հատվածը | մ2 / % |
| Հնարավոր խոցման ժամանակը | Վթարի ժամ + |
| Կենցաղ-սպասարկման օբյեկտներ/կառույցներ(խանութ, պահեստ, արտադրություն և այլն) | 87 հատ |
| Բնակչություն | Թվաքանակ | Հաշմանդամ | Դժվար տեղաշարժվող  |
| Ընդհանուր | 16200 | 1685 | 69 |
| Տղամարդ | 8661 | 940 | 36 |
| Կին | 7539 | 745 | 33 |
| 0-3 տարեկան | 288 | 51 | 0 |
| 3-6 տարեկան | 456 | 97 | 5 |
| 6-18 տարեկան | 2299 | 72 | 18 |
| 18-65 տարեկան | 11760 | 1037 | 28 |
| 65 բարձր | 1397 | 428 | 18 |
| Առողջապահական համակարգ |  |
| Համայնքի բժշկական հաստատություն | <<Վարդնիսի հիվանդանոց>> ՓԲԸ, 1 պոլիկլինիկա, 1 հոսպիտալ |
| Բուժ աշխատող | Հիվանդանոց` 90 աշխ., հոսպիտալ 85 աշխ., պոլիկլինիկա` 87 աշխ. |
| Մոտակա բժշկական հաստատություն | Ք. Մարտունու քաղաքային հիվանդանոց |
| Համայնքի սանիտարահիգիենիկհաստատություն /աշխատող |  |
| Սպասարկող սանիտարահիգիենիկ հաստատություն / աշխատող |  |
| Անասբուժական և ֆիտոսանիտարական համակարգ | Գործում է 1 անասնաբուժական հիմնարկ |
| Համայնքի անասնաբուժական հիմնարկ/ աշխատող | Կան 15 աշախատողներ |
| Սպասարկող անասնաբուժական հիմնարկ/ աշխատող | 1/1 |
| ֆիտոսանիտարական հիմնարկ/ աշխատող | 3 հոգի |
| ֆիտոսանիտարական հիմնարկ | «Անասնաբուժասանիտարիայի և բուսասանիտարիայի ծառայությունների կենտրոն» ՊՈԱԿ  |
| Ինժեներական տեխնիկա |  |
| Էքսկավատոր | 2 |
| Մղան | 1 |
| Ավտոկռունկ | 2 հատ |
| Ինքնաթափ | 70 հատ |
| Կոմպրեսոր | 2 հատ |
| Այլ տեխնիկա |  |
| Տրանսպորտային միջոցներ |  |
| Միկրոավտոբուս | 10 հատ |
| Ավտոբուս | 5 հատ |
| Անհատական | 3000 հատ |
| Այլ տեխնիկա | 13 հատ |
| Ուսումնական հաստատություններ | Անվանում | Սովորողներ | Անձնակազմ |
| Նախադպրոցական | <<Վարդենիսի 2 Մանկապարտեզ>> ՀՈԱԿ-ներ | 120 | 18 |
| Ուսումնական հաստատություն | 4 հանրակրթական դպրոցներ Վարդենիսում և 1-ը Այարքում | Վարդենիսի ավագ դպրոց` 146 աշ., 2-րդ դպ.` 634 աշ., 3-րդ դպ.` 591 աշ., 4-րդ դպ.` աշ. և 35 երեխա նախակրթարանում | Վարդենիսի ավագ դպրոց՝ 56 աշխ.,2-րդ դպ.` 73 աշխ., 3-րդ դպ.` 61 աշխ., 4-րդ դպ.` 53 աշխ. |
| Մասնագիտական/քոլեջ | 1 <<Բադեյան>> քոլեջ | 320 ուսանող | 25 աշխատող |
| ԲՈՒՀ | 1 Վ. Համբարձումյանի անվան համալսարան | 318 ուսանող | 25 աշխատող |
| Այլ |  |  |  |
| Տեղեկատվական աղբյուրներ |  |
| Գերեզմանատուն | 2 հատ |

IV. ՀԱՄԱՅՆՔԻ ԱՂԵՏՆԵՐԻ ՌԻՍԿԻ ՆՎԱԶԵՑՄԱՆ ԵՎ ԱԻ ԳՈՐԾԵԼՈՒ ԿԱՌԱՎԱՐՄԱՆ ՀԱՄԱԿԱՐԳ

Համայնքի ԱՌԿ խորհրդի կազմը՝

խորհրդի ղեկավար՝ Արամ Մելքոնյան /համայնքի ղեկավար/,

խորհրդի ղեկավարի տեղակալ-տարհանման և պատսպարման պատասխանատու՝ Արտակ Մանուկյան /համայնքի ղեկավարի տեղակալ/,

խորհրդի քարտուղար՝ Կամո Զարոյան ,

խորհրդի անդամներ՝

ավագանի Սիմոն Գրիգորյան,

ավագանի Հայկ Երանոսյան,

ավագանի Արամ Մինասյան,

ոլորտային պատասխանատուներ՝

ա. հրշեջ-փրկարարական աշխատանքների պատասխանատու՝ Մնացական Փոստոյան,

բ. հասարակական կարգի պահպանման պատասխանատու՝ Սամվել Գալստյան ,

գ. տրանսպորտային ապահովման պատասխանատու՝ Մանվել Մխոյան,

դ. կապի և տեղեկատվական փոխանակման պատասխանատու՝ Մնացական Բարսեղյան,

ե.բժշկական օգնության կազմակերպման պատասխանատու՝ Ռու\*բեն Խաչատրյան,

զ. կենսաապահովման կազմակերպման պատասխանատու՝ Պավլիկ Պողոսյան,

է. կոմունալ-էներգետիկ ապահովման պատասխանատու՝ Հովիկ Մուրադյան,

ը.ինժեներական միջոցառումների ապահովման պատասխանատու՝ Ռոբերտ Հովհաննիսյան,

թ.դիակների ճանաչման և հուղարկավորման կազմակերպման և հաշվառման պատասխանատու՝ Սերգեյ Կարապետյան,

ժ.անհայտ կորածների և ընտանիքի անդամների միավորման, կորած/միայնակ մնացած երեխաների ու ծերերի հարցերով զբաղվող պատասխանատու՝ Սահակ Ստեփանյան:

**V. ՀԱՄԱՅՆՔԻ ԱՂԵՏՆԵՐԻ ՌԻՍԿԻ ՆՎԱԶԵՑՈՒՄ**

* 1. **Համայնքի ընդհանուր վտանգների, խոցելիության նկարագրություն, դրանց բացասական հետևանքները և հնարավոր լուծումները**

| **Վտանգի նկարագրություն** | **Խոցելիություն** | **Հնարավոր իրավիճակ** | **Աղետների ռիսկի կառավարման միջոցառումներ** |
| --- | --- | --- | --- |
| **1** | **2** | **3** | **4** |
| **Երկրաշարժ** |
| Համայնքը գտնվում է 2-րդ սեյսմիկ գոտում (Amax=0.2g արագացումով (8 բալ)): Ուժեղ երկրաշարժի դեպքում Համայնքում ցածր սեյսմակայունության ու վթարային շենք-շինություններում տեղի կունենա մասնակի կամ ամբողջական փլուզումներ: 8 բալի դեպքում հատուկ նախագծով կառուցված շենքերում վնասվածքները կլինեն թեթևակի, տիպայինում` նշանակալի, վատ կառույցներում տեղի կունենան ավերվածություններ: | Համայնքի բնակֆոնդը 5127 հատ է, որից 42-ը բազմաբնակարան շենքեր են իսկ մնացածը 1-2 հարկանի առանձնատներ են, որոնց 40% կառուցված են հողակավային շաղախով, հիմնականում կառուցված են բնակիչների ուժերով առանց սեյսմակայունության նորմերը լիարժեք պահպանելու: Սեյսմակայունության տեսանկյունից բավարար չեն նաև համայնքի հասարակական նշանակության շինությունների վիճակը՝ դպրոց, գյուղապետարան, մշակույթի տուն, մանկապարտեզ: 2008 թվականին գրանցված 3-4 բալ ուժգնությամբ երկրաշարժի հետևանքով համայնքի մոտ 110 բնակարանի պատերին առաջացել են ոչ մեծ ճաքեր: | Երկրաշարժը կարող է դառնալ մարդկային և նյութական կորուստների, Որպես երկրորդային խոցման ազդեցություն կարող են առաջանալ քարաթափումներ:  | Բնակչության ուսուցում:Սեյսմիկ ռիսկի գնահատում:Տների, շինությունների ամրացում: |
| **Ամպրոպ / կայծակ** |
| Տարածաշրջանում կայծակների տարեկան կրկնելիությունը միջինը 75-80 դեպք է: Ամպրոպը և կայծակը բավականին լուրջ վնասներ են հասցնում բնակչությանը: | Կայծակնահարությունները հիմնականում սպառնում են համայնքի դաշտերում անասնապահությամբ և հողագործությամբ զբաղվողներին: Վնասներ հասցվում է նաև բնակչության կենցաղային տեխնիկային և սարքավորումներին: Վտանգը հատկապես մեծանում է շանթարգելների բացակայության պատճառով | Վնասներ կհասցնի բնակչությանը, կենցաղային տեխնիկային և սարքավորումներին, գյուղ կենդանիներին | Շանթարգելների տեղադրում: Բնակչության իրազեկում, ուսուցում: |
| **Երաշտ** |
| Երաշտը շատ հաճախ տեղումների սակավության կամ ոռոգման պակասի հետևանք է: Ապրիլ-մայիս ամիuներից uկuած կարող են դիտվել սակավաջրության հետ կապված երեւույթներ, ինչը երաշտը դարձնում է անխուսափելի։Բերքի կորուստը պայմանավորված է նաև ընդհանուր ոռոգման ցանցի բացակայությամբ: Համայնքում հողագործությունը նվազել է, մշակվում և ոռոգվում են հիմնականում տնամերձ տարածքները, որտեղ մշակվում են բանջարաբոստանային կուլտուրաներ:Համայնքի մշակվող հողերը անջրդի են:Երաշտային տարիներին, ջրի սակավության պատճառով մեծանում է վարակիչ հիվանդությունների հավանականությունը: | Ցանքատարածքներ, ցանքեր, այգիներ, խոտհարքներ, անասնապահություն: | Բերքատվության անկում, բերքի կորուստ և հետևաբար, նյութական կորուստներ հողագործության, անասնապահական ոլորտներում:Մեծանում է գյուղատնտեսական կենդանիների շրջանում վարակիչ հիվանդությունների, մշակաբույսերի ոչնչանալու հավանականությունը դառնում է սակավաջրության պատճառ: | Տեղեկատվության ապահովում: Նոր տեխնոլոգիաների, մշակաբույսերի ներմուծում: Հուսալի կլիմայական տեղեկատվության ապահովում:Ոռոգման ցանցի բարեկարգում, ընդլայնում:Ջրահեռացման համակարգերի ստեղծում: |
| **Ցրտահարություն** |
| Վերջին տարիներին դիտվում է գարնան վերջին և նույնիսկ ամռան սկզբին ցրտահարությունների դեպքերի հաճախացում: Հաճախացել են նաև սեպտեմբեր ամսին  | Այգիներ, բանջարաբոստանային որոշ կուլտուրաներ, բերք | Բերքատվության անկում, բերքի կորուստ և հետևաբար նյութական կորուստներ: | Հուսալի կլիմայական տեղեկատվության ապահովում: Նոր տեխնոլոգիաների և մշակաբույսերի կիրառում: Բնակչության իրազեկում ցրտահարությունից պաշտպանելու միջոցների, ձևերի վերաբերյալ: Վտանգը դիտարկելիս պետք էհաշվի առնել բարձր լեռնային տարածաշրջանում բույսերի աճին նպաստող տաք օրերի կարճ ժամանակահատվածը: |
| **Ձնաբուք** |
| Համայնքին բնորոշ առատ ձյունը և ուժեղ քամիները պատճառ են դառնում ձնաբքի, ինչի հետևանքով հիմնականում խցանվում են միջհամայնքային ճանապարհը: Ճանապարհի խցանումը դառնում է լրացուցիչ խնդիրների առաջացման պատճառ: | Անանցանելի են դառնում միջհամայնքային և ներհամայնքային ճանապարհները, երբեմն խաթարվում է էլեկտրամատակարարումը | Ձնաբքից հատկապես խոցելի են ճանապարհները, և ժամանակին դրանց սպասարկումը չիրականացնելու դեպքում դադարում է համայնքի տրանսպորտային կապը ինչպես այլ համայնքների, այնպես էլ տարածաշրջանային կենտոնի հետ, որտեղ հիմնականում կենտրոնացված են հիմնական սպասարկող կազմակերպությունները: Դժվարանում կամ անհնար են դառնում նաև տրանսպորտային տեղաշարժերը համայնքի ներսում:  | Հուսալի օդերևույթաբանական տեղեկատվության ապահովում: Համապատասխան տեխնիկայի ձեռքբերում: |
| **Հորդառատ տեղումներ** |
| Տևական անձրևների ժամանակ խախտվում է բուսաբուծության ոլորտում կատարվող աշխատանքների ժամանակացույցը, հողերի գերխոնավությունից առաջանում են սնկային հիվանդություններ, որոնց պատճառով ընկնում է մշակաբույսերի բերքա­տվու­թյունը: Հորդառատ անձրևների ժամանակ ակտիվանում են Համայնքում առկա սողանքային երևույթները | Բերք:Բանջարաբոստանային կուլտուրաներ:Խոտ:Ներհամայնքային ճանապարհներ:Բնակելի տներ:Տնամերձ հողատարածքներ: | Առատ տեղումները դառնում են սելավների առաջացման, գետի վարարման և հեղեղումների պատճառ: Առատ տեղումները խոչընդոտում են գյուղատնտեսական աշխատանքների իրականացմանը: Տեղումների պատճառով դժվարանցանելի են դառնում նաև ներհամայնքային ճանապարհները: | Մշակել և կիրառել կանխատեսման և վաղազդարարման համակարգ: Ապահովել բնակչության վաղ իրազեկումը:Համապատասխան տեխնիկայի ձեռքբերում:Ճանապարհների եզրերին հեղեղատների կառուցում և ճանապարհների բարեկարգում: |
| **Կարկտահարություն** |
| Հաճախ սառցահատիկների տրամագիծը հասնում է 3 սանտիմետրի, իսկ կարկուտի տևողությունը ձգվում է մինչև մեկ ժամ: Կարկտահարությունների պատճառով բերքի կորուստները Համայնքում հասնում են 50-60%:  | Այգիներ, ցանքատարածքներ,ցանքեր, բերք,ընտանի կենդանիներ, շինություններ, տրանսպորտային միջոցներ: | Գրեթե յուրաքանչյուր տարի կարկտահարությունները վնասում են ցանքատարածություններին, շինություններին, ավտոմեքենաներին: Կարկտահարությունից հատկապես մեծ վնասներ է կրում գյուղատնտեսության ոլորտը: | Հակակարկտային միջոցների տեղադրում, կանխատեսման և վաղ ազդարարման համակարգի մշակում և կիրառում: |
| **ՈՒժեղ քամիներ** |
| 20-30մ/վ ուժգնությամբ քամիների հավանականությունը համայնքում մեծանում է հատկապես նոյեմբեր-դեկտեմբեր և փետրվար-մարտ ամիսներին և մեծ վնասներ են պատճառում համայնքին:  | Բնակելի տներ, շենք-շինություններ, էլեկտրահաղորդակցման համակարգ, ցանքատարածքներ, այգիներ, հողեր | Պարբերական բնույթ կրող ուժեղ քամիները առավել շատ վնասում են էլեկտրասյուներին և էլեկտրալարերին: Վնասվում են նաև բնակելի տների և շենք-շինությունների տանիքածածկերը, լուսամուտները: Վտանգի աստիճանը առավել մեծ է հաշվի առնելով համայնքի շենքերի տանիքների և էլեկտրասյուների մեծ մասի հնամաշությունը:Քամիները մեծ վնասներ են պատճառում նաև գյուղատնտեսական ոլորտին: Ամառ-աշուն ժամանակահատվածում մեծ վնաս են հասցնում պտղատու և մրգատու այգիներին՝ դառնալով բերքի թափման պատճառ: | Համայնքային բյուջեով կամ այլ աղբյուրներից նախատեսել միջոցներ ուժեղ քամիների հետևանքների վերացման աշխատանքների համար:Մշակել կանխատեսման և վաղազդարարման համակարգ և կիրառել:Ապահովել բնակչության վաղ իրազեկումը:Այգիների երկանքով պաշտպանիչ շերտի կառուցում-տեղադրում /բնական կամ արհեստական անտառաշերտ, պաշտպանիչ ցանկապատեր/ |
| **խոտածածկ տարածքների հրդեհներ**- |
| Դաշտերում խոտածածկ տարածքների  հրդեհների ժամանակ կարող են այրվել ցանքատարածություններ, այգիներ և մրգատու ծառեր: Դրանց առաջացումը հիմնականում մարդկանց անզգուշության և հրդեհային անվտանգության կանոնների չպահպանման հետևանք է |  խոտածածկ տարածքներ, կենդանիներ, բուսականություն | Կենդանիների և բույսերի ոչնչացում, անհետացում, հողի բերքատվության նվազում, էրոզիա: | Կլիմայական փոփոխությունների վերաբերյալ տեղեկատվության տրամադրում: Բնակչության իրազեկում և ուսուցում: Տեղեկատվական վահանակների տեղադրում: |
| **Անասունների հիվանդություններ** |
| Անասնահամաճարակի տարածում Համայնքի գյուղատնտեսական կենդանիների շրջանում | գյուղատնտեսական կենդանիներ, մարդիկ | Կյանքի և առողջության սպառնալիք, անասունների կորուստ: | Ժամանակին պատվաստումների կատարում: Պրոֆիլակտիկ միջոցառումների իրականացում: |
| **Բույսերի հիվանդություններ** |
| Համայնքի ցանքատարածությունների կամ այգիների լայնածավալ վարակվածություն (կրծողների քանակի ավելացում) | Մշակվող հացահատիկ, բանջարաբոստանային բուսատեսակներ | Բերքի նվազում, կորուստ, նյութական կորուստ | Համակարգված պայքարի միջոցների կիրառում տարվա բոլոր ժամանակահատվածներում: |
| **Պայթյուններ** |
| Համայնքում առկա գազալցակայանում, բենզալցակայանում և բնակելի տներում հրդեհային կանոնների խախտման հետևանքով կարող են լինել պայթյուններ: | Բնակելի տներ, դպրոց և այլ շինություններ: | Նյութական և մարդկային կորուստներ: | Անվտանգության կանոնների ուսուցում, պահպանում: Բնակչության իրազեկում: |
| **Հրդեհներ** |
| Հրդեհային կանոնների խախտման հետևանքով կարող են առաջանալ հրդեհներ: | Բնակելի տներ, դպրոց և այլ շինություններ: | Նյութական և մարդկային կորուստներ: | Անվտանգության կանոնների ուսուցում, պահպանում: Բնակչության իրազեկում: |

* 1. **Համայնքի կարողությունների նկարագրություն**

*Կարողությունը Համայնքի բոլոր պաշարների ամբողջությունն է, որը կարող է նպաստել Համայնքի անվտանգության ապահովմանը: Օրինակ՝ Համայնքի ԱՌՆ կառավարման համակարգի առկայությունը, ԱՌՆ գիտելիքների առկայությունը բնակիչների շրջանում, ազդարարման համակարգի առկայությունը, ֆինանսական և տրանսպորտային միջոցների առկայությունը, տարբեր կառույցների հետ համագործակցությունը, ենթակառուց­վածք­ները, բնական ռեսուրսները, նյութական միջոցները: Կարողությունը կարելի է սահմանել որպես հնարավորություն: Կարողության ավելացումը բերում է խոցելիության նվազման: ԱՌՆ գործընթացում խնդիրների լուծման արդյունքում Համայնքի խոցելիությունը փոխակերպվում է կարողության:*

***Կարողություններ՝***

* Մարդկային ներուժի առկայություն, պատրաստակամություն անհրաժեշտության դեպքում օգնել համայնքին.
* Համանքապետարան
* Տեղեկատվական աղբյուրների առկայություն.
* Առկա է որոշակի ինժեներական տեխնիկա.
* Ոռոգման համակարգի որոշակի առկայությունը, ոռոգելի հողատարածքների համեմատաբար բարձր տոկոսային հարաբերակցությունը.
* Խմելու ջրի բավարար պաշարների առկայությունը, բնակչությանը ջրամատակարարման մատչելիությունը.
* Միջհամայնքային ավտոճանապարհների համեմատաբար բարվոք վիճակը.
* Համայնքի ղեկավարության պատրաստակամությունը աղետների դեպքում հնարավորությունների չափով օգնել մարդկանց.
* Աղբահանության որոշակի իրականացումը.
* Դպրոցի, մանկապարտեզի, մշակույթի տան, եկեղեցու առկայություն.
* Համայնքը էլեկտրաֆիկացված, գազաֆիկացված է.
* Շչակի առկայություն
* Համայնքում գործում է բուժամբուլատորիա.

Համայնքի խոցելի կողմերը

* Ոչ բարենպաստ բնակլիմայական պայմաններ, տաք օրերի կարճ տևողությունը.
* Խմելու ջրի համակարգի ոչ բարվոք վիճակ.
* Կոյուղու ոչ բարվոք վիճակ.
* Ոռոգման համակարգի ոչ լիարժեքությունը.
* Անվտանգության տեսանկյունից համայնքի բնակելի տների, դպրոցի, մանկապարտեզի շենքերի խոցելիություն /շինությունների մեծ մասը կառուցված են մինչև 70-ական թվականները/.
* Համայնքամիջյան ճանապարհների անմխիթար վիճակ.
* Վաղ ազդարարման համակարգի բացակայությունը.
* Աշխատատեղերի բացակայության, առկա աշխատատեղերի ցածր վարձատրության պատճառով բնակիչների զգալի մասը մեկնում է արտագնա աշխատանքների.
* Գյուղատնտեսական հողերի մշակման համար մասնագիտացված տեխնիկաների ոչ բավարար առկայություն.
* Սոցիալապես անապահով խավի առկայություն.
* Արտակարգ իրավիճակներում գործելակերպի կանոնների, առաջին օգնության ցուցաբերման վերաբերյալ գիտելիքների ցածր մակարդակ.
* Հակակարկտային կայանների բացակայություն.
* Ինժեներական տեխնիկաների քանակը բավարար չէ համայնքի առջև դրված խնդիրների լուծման համար:

|  |  |  |
| --- | --- | --- |
| Հ/հ | ***Կարողություն*** | ***Վտանգ*** |
| Երկրաշարժ | Կարկուտ | Երաշտ | Ցրտահարություն | Քարաթափություն | հրդեհներ | Խոտածածկ տարա. հրդեհներ | Պայթյուն | Առատ ձյուն Ձնաբուք | Հորդառատտեղումներ | Գետի վարարում, հեղեղում | Ուժեղ քամիներ | Ջրհեղեղ | Համաճարակ | Սելավ | Կայծակ | Ջրամբարի վթար |
| **Մարդկային և կառուցվածքային ռեսուրսներ** | ***Խոցելիություն*** |
|  | Մարդկային ներուժ | x |  |  |  |  | x |  |  | x |  |  |  |  | x |  | x | x |
|  | Համայնքապետարան | x | X |  |  |  | x |  |  | x |  |  |  |  |  |  |  | x |
|  | Դպրոց | x | X |  |  |  | x |  |  | x |  |  |  |  |  |  |  | x |
|  | Մանկապարտեզ | x | X |  |  |  | x |  |  | x |  |  |  |  |  |  |  | x |
|  | Բուժկետ | x | X |  |  |  | x |  |  |  |  |  |  |  |  |  |  | x |
|  | Խանութներ /80 հատ/ | x | X |  |  |  | x |  |  |  |  |  |  |  |  |  |  | x |
|  | Եկեղեցի /1 հատ/ |  |  |  |  |  | x |  |  |  |  |  |  |  |  |  |  |  |
|  | Մշակված տնամերձ ցանքատարածքներ, այգիներ |  | x | x | x |  | x | x |  |  | x | x | x | x | x | x |  | x |
|  | Խոշոր և մանր եղջերավոր անասուններ, մեղվա ընտանիքներ | x | x | x | x |  | x | x |  |  | x | x | x | x | x | x | x | x  |
|  | միջհամայնքային ճանապարհների լավ վիճակը | x |  |  |  | x |  |  |  | x |  |  |  |  |  | x |  | x |
|  | Աղետներին արձագանքման պլան, Տարահանման պլան |  |  |  |  |  |  |  |  |  |  |  |  |  |  |  |  |  |
|  | Արագ արձագանքման խումբ |  |  |  |  |  |  |  |  |  |  |  |  |  |  |  |  |  |
|  | Գյուղատնտեսական արտադրանք |  |  | x |  |  | x |  |  |  |  |  |  |  |  |  |  |  |
|  | Ոռոգման ներհամայնքային ցանցի որոշակի առկայություն | x |  | x |  |  |  |  |  |  |  |  |  |  |  |  |  | x |
|  | Խմելու ջրի ցանցի առկայություն | x |  |  |  |  |  |  |  |  |  |  |  |  |  |  |  | x |
|  | Աղբահանության իրականացում | x |  |  |  |  |  |  |  |  |  |  |  |  |  |  |  |  |
| **Բնական ռեսուրսներ** |  |
|  | Գետի առկայություն | x |  |  |  |  |  |  |  |  |  | x |  | x |  |  |  |  |
|  | Հողային բավարար ռեսուրսներ |  |  | x |  |  |  |  |  |  |  |  | x |  |  |  |  |  |
| **Տեխնիկական միջոցներ** |  |
|  | Ֆիքսված և բջջային հեռախոսակապ Ինտերնետ | x | x |  |  |  | x |  |  | x |  |  |  |  |  |  |  |  |
|  | Էլեկտրաֆիկացված և գազաֆիկացված է | x | x |  |  |  | x |  | x | x |  |  |  |  |  |  |  | x |
|  | Տեղեկատվական աղբյուրների հասանելիություն | x |  |  |  |  |  |  |  |  |  |  |  |  |  |  |  |  |
|  | Որոշակի տրանսպորտային միջոցներ3000 մարդատար մեքենաներ70 բեռնատար մեքենաներ5ավտոբուս10 միկրոավտոբուս15 տրակտորներ | x |  |  |  |  |  |  |  |  |  |  |  |  |  |  |  |  |
|  | Հատուկ շչակ | x |  |  |  |  |  |  |  |  |  |  |  |  |  |  |  |  |
| **Ֆինանսական միջոցներ** |  |
|  | Համայնքի բյուջե | x | x | x | x | x | x | x | x | x | x | x | x | x | x | x | x | x |
| **Համագործակցություն** |  |
|  | ՀՀ արտակարգ իրավիճակների նախարարություն |  |  |  |  |  |  |  |  |  |  |  |  |  |  |  |  |  |
|  | ՀՀ տարածքային կառավարման և զարգացման նախարարություն |  |  |  |  |  |  |  |  |  |  |  |  |  |  |  |  |  |
|  | ՀՀ ոստիկանություն |  |  |  |  |  |  |  |  |  |  |  |  |  |  |  |  |  |
|  | Մարզպետարան | x |  |  |  |  |  |  |  |  |  |  |  |  |  |  |  |  |
|  | ՏԻՄ-եր |  |  |  |  |  |  |  |  |  |  |  |  |  |  |  |  |  |
|  | ԱՌՆԱՊ |  |  |  |  |  |  |  |  |  |  |  |  |  |  |  |  |  |
|  | Հայկական Կարմիր խաչի ընկերություն |  |  |  |  |  |  |  |  |  |  |  |  |  |  |  |  |  |
|  | Հասարակական կազմակերպություններ |  |  |  |  |  |  |  |  |  |  |  |  |  |  |  |  |  |

**VI. ԱԻ ԳՈՐԾՈՂՈՒԹՅՈՒՆՆԵՐԻ ԿԱԶՄԱԿԵՐՊՈՒՄ**

* 1. **Ազդարարման և բնակչության իրազեկման կազմակերպում**

*Վարդենիս Համայնքի ԱՌԿ խորհրդի ազդարարման կազմակերպումը և Համայնքի բնակչության իրազեկման կազմակերպումը իրականացվում է համաձայն ազդարարման սխեմայի (հավելված 6*

*Ազդարարման միջոցները՝ բջջային և ֆիքսված հեռախոսներ, առկայության դեպքում կարող են օգտագործվել կապի այլ միջոցներ։ Ազդարարումը իրականացվում է կապի միջոցով կոնկրետ տեղեկատվություն հաղորդելու միջոցով: Ազդարարման ժամանակ, երբ հաղորդվում է «Հավաք» այս դեպքում բոլորը ներկայանում են համայքապետարան։*

*Կախված Համայնքին սպառնացող վտանգներից որոշվում են ազդարարման այլ ազդանշաններ:*

*Ազդարարումը չխափանելու համար ազդարարվողները հավաքի վայր ժամանելիս, ստուգման կարգով անցնում են իրենց երթուղու վրա գտնվող այլ ազդարարվողների տներով, ճշտելով վերջիններիս տեղյակ լինելը։*

*ԱՌԿ խորհրդի կողմից ընտրվում են նաև երկու և ավել սուրհանդակներ ազդարարումը իրականացնելու համար։*

*Համայնքի բնակչության ազդարարումը իրականացվում է շչակի կամ որևէ բարձր ձայն հանող առարկայի միջոցով` զանգ և այլն։*

*Որոշվում է սարքի ձայնի տարածման շառավիղը: Իրազեկումից դուրս մնացած բնակչության տեղեկացումը իրականացվում է Համայնքի բնակչության միջոցով, ինչ նախապես որոշվում է բնակչության շրջանում։*

* 1. **Իրավիճակի գնահատման կազմակերպում և իրականացում**

*Աղետի հետևանքով իրավիճակի գնահատումը իրականացնում է ՀՀ կառավարության 2011 թվականի նոյեմբերի 10-ի Արտակարգ իրավիճակների հետևանքով ֆիզիկական և իրավաբանական անձանց պատճառած վնասի գնահատման կարգը հաստատելու* մասին *N 1582-Ն որոշմամբ հաստատված կարգի 2-րդ կետի պահանջով ստեղծված խումբը։ Այս խումբը իրականացնում է ընդհանուր վիճակի գնահատում` բացահայտելով ստեղծված իրավիճակը և տուժածների առկայությունը: Այնուհետ` արտակարգ իրավիճակների մարզային հանձնաժողովին ներկայացնում է ստեղծված իրավիճակը և աղետի հետևանքների վերացման համար անհրաժեշտ /լրացուցիչ ուժերի և միջոցների/ հայտը։ Իրավիճակի գնահատումից ելնելով այդ հայտը կարող է ներկայացվել անմիջապես արտակարգ իրավիճակների հանրապետական հանձնաժողովին։*

 *Իրավիճակի գնահատումից հետո, երբ կսկսվեն փրկարարական և աղետի հետևանքների վերացման անհետաձգելի աշխատանքները նույն խումբը իրականացնում է վնասի գնահատում։*

* 1. **Տարահանման և պատսպարման կազմակերպում**

*Տարահանման կազմակերպումն իրականացվում է համաձայն համայնքի տարահանման պլանի:*

* 1. **Փրկարարական և այլ անհետաձգելի վթարավերականգնողական աշխատանքների կազմակերպումը.**

 *Հաշվի առնելով այն հանգամանքը, որ մեծ (մարզային կամ հանրապետական մասշտաբի) աղետի դեպքում հնարավոր է, որ առաջիկա օրերի ընթացքում ոչ բոլոր Համայնքներ հնարավոր կլինի ուղարկել մասնագիտացված փրկարարական ստորաբաժանումներ, այդ իսկ պատճառներով Համայնքը ինքնուրույն է կազմակերպում բնակչության փրկումը և առաջնային տարահանումը:*

 *Առաջնային որոշվում է արտակարգ իրավիճակներում անհրաժեշտ օգնության տեսակը (փրկարարական, բժշկական, հրշեջ և այլն): Այնուհետ իրականացվում է այդ աշխատանքները բնակչության ներգրավմամբ:*

 *Փրկարարական աշխատանքների իրականացման համար օգտագործում են համապատասխան գույք (շանցային գործիքներ):*

* 1. **Հրդեհաշիջման կազմակերպում**

 *Համայնքը հրշեջ-փրկարարական աշխատանքների պատասխանատու՝ Մնացական Փոստոյանի ղեկավարությամբ կազմակերպվում է մարդկանց փրկումը, եթե նրանց կյանքին կամ առողջությանը վտանգ է սպառնում, դադարեցում է էլեկտրամատակարարումը և գազամատակարարումը, տեղեկացում է լիազոր մարմնին, մինչև հրշեջ-փրկարարական ստորաբաժանումների ժամանումը իրականացնում է հրդեհաշիջման աշխատանքներ (հաշվի առնելով անվտանգության կանոնները և հրդեհի առանձնահատկությունները)‚ իրականացնում է հրդեհի տարածումը և շինությունների ծխապատումը կանխող միջոցառումներ, կազմակերպում է հրշեջ-փրկարարական ստորաբաժանումների դիմավորումը:*

 *Հրշեջ-փրկարարական ստորաբաժանման ժամանումից հետո հրդեհաշիջման ղեկավարին տեղեկացվում է վառվող օբյեկտի կառուցվածքային առանձնահատկությունների, հարակից շենքերը, շինությունները, հաղորդել այլ տեղեկություններ, որոնք անհրաժեշտ են հրդեհի հաջող վերացման համար:*

* 1. **Հասարակական կարգի պահպանում**

 *Աղետի դեպքում հասարակական կարգի պահպանման պատասխանատու՝ Սամվել Գալստյան ղեկավարությամբ քայլեր է ձեռնարկվում ինքնուրույն կազմակերպելու հասարակական կարգի ապահովումը, ուշադրություն դարձնելով տարահանման երթուղիների, մատակարարվող նյութերի ու սննդամթերքի երթուղիների անվտանգության ապահովման ու տարահանված բնակչության գույքի պահպանումը կազմակերպելու վրա:*

 *Առանձին ուշադրություն պետք Է դարձվի փրկարարական աշխատանքների կատարման վայրերի ու փրկարարների անվտանգության ապահովման հարցերին, հաշվի առնելով, որ փրկարարները կլինեն օտար մարդիկ (հնարավոր է նաև արտերկրից), որոնք կաշխատեն Համայնքի տարածքում և գործ կունենան տվյալ համայնքի բնակիչների հետ: Ուշադրության կենտրոնում պետք է լինեն Համայնքի ծերերի, երեխաների, կանանց (հատկապես հղի և մանկիկներին խնամող) անվտանգության ապահովման հարցերը:*

* 1. **Տրանսպորտային ապահովում**

 *Տրանսպորտային ապահովման պատասխանատու՝ Մանվել Մխոյան ղեկավարությամբ իրականցվում է տրանսպորտային ապահովումը, որը ներառում է տուժածների տեղափոխումը բուժ. հաստատություններ, տարահանման աջակցությունը (հատկապես ծերերի, երեխաների , հղի կանաց և այլ խոցելի բնակիչների):*

 *Սննդամթերքով, խմելու ջրով և այլ անհրաժեշտ պարագաներով մատակարարումը: Ճանապարհների կառավարման կազմակերպումը (տարահանումը, ուժերի մոտեցումը և մատակարարումը իրար չխառնելու նպատակով):*

* 1. **Կապի և տեղեկատվության փոխանակման ապահովում**

*Համայնքի ազդարումն իրականացվում է առկա 1 շչակի և բարձրախոսերի միջոցով: ԱՌԿ խորհուրդը քայլեր է ձեռնարկում Համայնքի ազդարարման համակարգի ստեղծման և արդիականացման ուղղությամբ:*

*Մշակում, պարբերաբար թարմացնում է ազդարարման և տեղեկատվության հաղորդման սխեմաները ու ցուցակները, մշակում է տարբեր ԱԻ ների ժամանակ բնակչությանը հաղորդվող տեղեկատվության տեսակները և հասցնում բնակչությանը:*

*Կանոնակարգում է Զանգվածային լրատվամիջոցների հետ տարվող աշխատանքները:*

* 1. **Նյութատեխնիկական ապահովում**

 *Բնակչության պաշտպանության միջոցառումների նյութատեխնիկական ապահովման կազմակերպման և փրկարարական անհետաձգելի վթարավերականգնողական աշխատանքներ իրականացնող անձնակազմի և տուժած բնակչության՝ սննդով և նյութատեխնիկական անհրաժեշտ միջոցներով ապահովումն իրականացվում է հետևյալ խանութներից, պահեստներից, հարևան Համայնքներից (համաձայն նախապես պայմանավորվածությունների): Սննդամթերքի մատակարարումը իրականացվում է օրը 3 անգամ, խմելու ջրինը օրը 5 անգամ և այլն:*

* 1. **Առաջին օգնության ապահովում**

*Մինչև մասնագիտացված օգնության ժամանումը ԱՌԿ խորհրդի բժշկական օգնության կազմակերպման պատասխանատու՝ Ռուբեն Խաչատրյանի ղեկավարությամբ իրականացվում է առաջին օգնության աշխատանքներ:*

*Պարբերաբար տարվում են աշխատանքներ բնակչության ուսուցման և տարրական գիտելիքների բարձրացման ուղղությամբ:*

* 1. **Կենսաապահովման կազմակերպում**

*Համայնքի կենսապահովման կազմակերպումը իրականացվում է մշտապես, նպատակ ունենալով ապահովել Համայնքի տնտեսության կայունությունը և արագ վերականգնումը աղետից հետո, ինչպես նաև հետաղետային ժամանակահատվածում բնակչության տարրական կենցաղային հարցերի կարգավորումը։*

*Արտակարգ իրավիճակներում բնակչության կենսաապահովման չափաքանակները սահմանված են ՀՀ կառավարության 2010 թվականի 24 հունիսի N 824-Ն որոշմամբ:*

* 1. **Կոմունալ-էներգետիկ անվտանգության ապահովում**

*Կոմունալ-էներգետիկ անվտանգության ապահովման նպատակով իրականացվում է խողովակաշարերի վերանորոգում, սյուների ամրացում և այլն։*

* 1. **Ինժեներական միջոցառումների ապահովում**

 *Պարբերաբար նախատեսվում են իրականացնել կանխարգելիչ միջոցառումներ ՝գետի հունի մաքրում, ափապաշտպան գործողություններ, փրկարարական ու հրդեհաշիջման աշխատանքների ժամանակ կոնստրուկցիաների ամրացում/քանդում և այլն:*

 *Անհրաժեշտության դեպքում համայնքում առկա ինժեներական տեխնիկայով արագ կմաքրվեն ճանապարհները կամ կբացվեն լրացուցիչ ճանապարհներ, կտեղափոխվի շինարարական աղբը:*

* 1. **Դիակների ճանաչման և հուղարկավորման կազմակերպում և հաշվառում**

*Խոշոր աղետի դեպքում Համայնքի ԱՌԿ խորհուրդը սահմանում է դիակների հետ վարման կարգը:*

*Համայնքը ոստիկանության հետ համատեղ իրականացնում է դիակների ճանաչման գործընթացը, որից հետո իրականացնում հուղարկավորության թույլտվության տրամադրում։*

*Մահացածների ճանաչումը իրականացվում է Համայնքի ուժերով, եթե պայմաններից ելնելով հնարավոր չե իրականացնել դատաբժշկական գործողություններ և դիահերձում Համայնքի ղեկավարի որոշմամբ իրականացվում է մահացածների հուղարկավորում, և հաշվառում, հուղարկավորման հողհատկացումը իրականացում է Համայնքի ղեկավարի կողմից։*

*Հուղարկավորման համար Համայնքը հատկացնում է տարածք և կազմակերպում հուղարկավորման արարողությունը, եթե հարազատները հնարավորություն չունեն ազգագրական գերեզմաններ օգտագործել։*

*Անհայտ դիակների հուղարկավորման համար հատկացվում է առանձնացված տարածք, հուղարկավորումից առաջ հաշվառելով և պահպանելով հետագա ճանաչման համար առկա պարագաներ (լուսանկարներ, ԴՆԹ* *(դեզօքսիռիբոնուկլեինաթթու)  նմուշ և այլն)։*

*Անհայտ դիակների հետ գտնված թանկարժեք իրերի պահպանումը կազմակերպում է Համայնքը։*

* 1. **Անհայտ կորածների և ընտանիքի անդամների միավորման, կորած/միայնակ մնացած երեխաների ու ծերերի անվտանգության կազմակերպում**

 *Անհրաժեշտության դեպքում կկազմակերպվի անհայտ կորածների որոնման ու դրանց ընտանիքների հետ միավորման կազմակերպումը, յուրահատուկ ուշադրություն դարձնելով երեխաներին:*

* 1. **Հրատապ միջոցառումներ ուսումնական հաստատություններում.**

*Համայնքի աղետների կառավարման գործողություններ համահունչ են դպրոցների, մանկապարտեզների ԱՌՆ և ԱԻ ու տարահանման պլանների հետ:*

* 1. **Փոխգործողությունների կազմակերպումը**

*Համայնքը համագործակցում է մարզպետարանի, ոստիկանության, մարզային փրկարարական վարչության, բուժ հաստատույթյունների, միջազգային կազմակերպությունների, հարևան Համայնքների հետ:*

* 1. **Փրկարարական և մարդասիրական (նյութական) օգնություն ստանալու նպատակով վնասի և կարիքների գնահատում**

*Արտակարգ իրավիճակների համայնքային հանձնաժողովը՝ աղետից հետո մինչև առաջին օրվա ավարտը օգնության հայտ է ներկայացնում Արտակարգ իրավիճակների հանրապետական կամ մարզային հանձնաժողովին:*

*Օգնության հայտը ձևակերպվում է գրավոր (հայերեն լեզվով):*

*Օգնության հայտը ներկայացվում է գործող կապի միջոցներով` համակարգիչ (ինտերնետ), հեռախոս, ֆաքս:*

*Օգնության հայտի ձևակերպման հիմք են հանդիսանում ստեղծված իրավիճակի եզրակացությունները և ճեպընթաց (արագ) գնահատման խմբերի գնահատականները:*

*Վնասների և կարիքների գնահատումը իրականացվում է հարցաթերթիկներով (հավելված 12):*

**VII. ՀԱՄԱՅՆՔԻ ՎԵՐԱԿԱՆԳՆՄԱՆ /ՎԵՐԱԿԱՌՈՒՑՄԱՆ ԿԱԶՄԱԿԵՐՊՈՒՄ**

*ԱԻ առաջացումից հետո անհրաժեշտ Համայնքի վերականգնման/վերակառուցման իրականացում:*

*Վերականգնման միջոցառումների նպատակն է Համայնքի արագ վերականգնումն ու կենսագործունեության վերսկսումը, ներառյալ` բնակելի ֆոնդը, կեսապահովման համակարգը, զբաղվածությունը, առողջապահությունը, բարեկեցությունը, ուսուցումը։*

*Վերակառուցման/վերականգնման միջոցառումները պլանավորվում են աղետից առաջ որպես Համայնքի կայունության բարձրացման միջոցառումներ, որոնք ուղղված են ենթակառուցվածքների/կոմունալ-էներգետիկ համակարգերի, շինությունների կայունության ապահովմանն ու բարձրացմանը, դրանց արագ վերանորոգումը, շահագործումը և պահպանումը նպատակային ու արդյունավետ դարձնելու համար։*

*Համայնքի արագ ու արդյունավետ վերականգնումն ապահովելու նպատակով անհրաժեշտ է նախապես ունենալ նվազագույն միջոցների նախնական հաշվարկներ, նյութական միջոցների ձեռք բերման աղբյուրներ, շինարարական և այլ աղբի տեղափոխման ու կուտակման վայրեր, դրանց տեղափոխման համար, ինչպես նաև նոր նյութական միջոցների մատակարարման համար նախատեսված տրանսպորտային միջոցներ։*

**VIII. ԱՌԿ ՊԼԱՆԻ ՀԱՎԵԼՎԱԾՆԵՐԸ**

* 1. Հիմնական տվյալների, վտանգների, խոցելիության և կարողությունների սխեմատիկ պատկերների օրինակելի ձև (Պլանի հավելված N 1).
	2. Աղետների պատրաստվածության տեխնիկայի, սարքավորումների և պարագաների ցանկի օրինակելի ձև (Պլանի հավելված N 2).
	3. Աղետների ռիսկի կառավարման միջոցառումների օրացույցի օրինակելի ձև (Պլանի հավելված N 3).
	4. Աղետների ռիսկի կառավարման միջոցառումների տարեկան պլան-ժամանակացույց (Պլանի հավելված N 4).
	5. Աղետների ռիսկի նվազեցման միջոցառումների հաշվառման թերթիկ (Պլանի հավելված N 5).
	6. Համայնքի ազդարարման սխեմա (Պլանի հավելված N 6).
	7. Տարահանման պլան և տարհանման ժամանակ (Պլանի հավելված N 7).
	8. Համայնքում տեղի ունեցած արտակարգ դեպքերի վիճակագրական տվյալների և տեղեկությունների մատյան (Պլանի հավելված N 8).
	9. Ահազանգման և արձագանքման հեռախոսահամարներ (Պլանի հավելված N 9).
	10. Ստանդարտ գործողությունների ընթացակարգերն ըստ բնորոշ աղետների (Համայնքին սպառնացող յուրաքանչյուր վտանգի համար) (Պլանի հավելված N 10).
	11. Ճշգրտման թերթիկի ձև (Պլանի հավելված N 11).
	12. Բազմոլորտային առաջնային կարիքների արագ գնահատման երկրորդային տվյալների հավաքագրման հարցաթերթիկ (Պլանի հավելված N 12):